പോലീസ് വാഹനം തല കീഴായി മറിഞ്ഞു: ഡ്രൈവര് രക്ഷപെട്ടു മൂലമറ്റം: തൊടുപുഴ പുളിയന്മല സംസ്ഥാന പാതയില് കുരുതിക്കളത്തിനു സമീപം പോലീസ് വാഹനം മറിഞ്ഞു. ഡ്രൈവര് അത്ഭുതകരമായി രക്ഷപെട്ടു. ഇന്നലെ പുലര്ച്ചെ നാലോടെ ഉയര്ന്ന ഉദ്യോഗസ്ഥനെ തൊടുപുഴയില് എത്തിച്ച് തിരികെ മടങ്ങിയ ഇടുക്കി സൈബര് സെല്ലിന്റെ വാഹനമാണ് അപകടത്തില്പ്പെട്ടത്. അപകടത്തില് ഡ്രൈവര് സന്ദീപ് 34 നിസാര പരിക്കോടെ രക്ഷപ്പെട്ടു. റബര് തോട്ടത്തിലേക്കാണ് വാഹനം തല കീഴായി മറിഞ്ഞത്. മറിഞ്ഞ വാഹനത്തില് നിന്ന് പുറത്തിറങ്ങിയ സന്ദീപ് സഹപ്രവര്ത്തകരെയും കാഞ്ഞാര് സ്റ്റേഷനിലും വിവരം അറിയിച്ചു. കാഞ്ഞാര് എസ്ഐ നസീറിന്റെ നേതൃത്വത്തില് പോലീസ് എത്തി സന്ദീപിനെ സ്വകാര്യ ആശുപത്രിയിലേക്ക് കൊണ്ടുപോയി. വാഹനം ക്രെയിന് ഉപയോഗിച്ച് നീക്കി.